I starten af juni manglede Nibe Festival op imod 700 frivillige medhjælpere i forhold til, hvordan det så ud på samme tidspunkt inden corona. Normalt er festivalen drevet af cirka 4700 frivillige, der er med til at få arrangementet til at forløbe planmæssigt. Det er blandt andet i købmandsbutikken, som Morten Dyrbye har ansvaret for, at der mangler ekstra hænder til arbejdet. -	Jeg mangler et par stykker over de næste fire dage, så der må godt komme nogle og være med, siger han. Får ikke nok for at være frivillig Gæsterne er strømmet ind på camp-områderne omkring Skalskoven, og der kommer hvert år omkring 6500 overnattende gæster til festivalen. Der er derfor brug for de frivillige, og en af dem er Julie Madsen, som har idé om, hvorfor der mangler frivillige på festivalen. -	Folk har været for meget hjemme og føler ikke, de får nok for det, i forhold til hvor mange timer de lægger i det, siger hun. Lise Linnæs er også frivillig til Nibe Festival, men hun havde allerede besluttet sig for at hjælpe til, inden hun hørte, at der manglede hænder. -	Jeg kunne have fundet på det, hvis jeg havde været mere bevidst om, at de manglede, siger hun. Hør fra de frivillige på Nibe Festival: Må løbe lidt hurtigere Der bliver hver dag maksimalt lukket 9000 gæster ind til fest under bøgetræerne i Skalskoven. Morten Dyrbye ved derfor godt, hvad det kommer til at kræve, selvom de mangler et par ekstra hænder i købmandsforretningen. -	Vi andre skal løbe lidt hurtigere, og det må vi jo så gøre, siger han. I tirsdagens nyhedsudsendelse klokken 19.30 er vi også med direkte fra Nibe Festival.
’Hegnet er væltet’, og Nibe Festival er officielt startet. Selvom de mange festivaldeltagere er helt klar, så mangler der fortsat frivillige til at servicere gæsterne.